Rikunarita-ORG/Wikinium huggingface dataset:
# Disneyland

Dvorac Uspavane lepotice
**Diznilend** (engleski: *Disneyland*) je zabavni park Volta Diznija. Ovakav park postoji na pet mesta: u Anahajmu (u blizini Los Anđelesa, Kalifornija, SAD), Orlandu (Florida, SAD), Tokiju (Japan), Parizu (Francuska) i Hong Kongu.

## Diznilend u Parizu

Pariški Diznilend (francuski: *Disneyland Resort Paris*) se nalazi u predgrađu Pariza, na 35 minuta vožnje od centra grada, i do njega se može stići posebnom linijom metroa. Sastoji se od dva zasebna dela Diznilend parka (engleski: *Disneyland park*) i Diznijevog studija (engleski: *Walt Disney studios*). Na samom ulazu u Diznilend park nalazi se Diznilend hotel. U istoj ulici (*Main Street U.S.A.*) su smeštene prodavnice, poslastičarnice, restorani i kafei. Ostatak parka je podeljeno na četiri zone- Adventureland, Frontierland, Fantasyland i Discoveryland. U okviru parka nalaze se vozići, začarana Snežanina šuma, zamak iz bajke, kuća straha, brod za krstarenje, letelice i svemirski brodovi, gusarske pećine, itd. Diznijev studio je manji i u njemu su sve vožnje vezane za igrane filmove. Takođe, u njemu se nalazi i bioskop, kao i brojni restorani i prodavnice. U oba parka se igraju ulične predstave, a uveče glavnom ulicom prolazi i povorka sa Diznijevim junacima. Postoji i Dizni selo (Disney vilage) u koji je ulaz besplatan.

Diznilend je ove godine proslavio petnaest godina svog postojanja i povodom toga je od 14. jula do 26. avgusta svake večeri priređivana specijalna parada i vatromet.
# Culver City, California

| Culver City
 |
| --- |
| Osnovni podaci
 |
| Država
 |  Sjedinjene Američke Države
 |
| Savezna država
 |  Kalifornija
 |
| Stanovništvo
 |
| Stanovništvo (2010.) | 38.883
 |
| Geografija
 |
| Koordinate
 | ﻿ / ﻿ |
| Vremenska zona
 | UTC-8, leti UTC-7
 |
| Culver CityCulver City (Sjedinjenih Država)
 |

**Culver City** je grad u američkoj saveznoj državi Kalifornija. Po popisu stanovništva iz 2010. u njemu je živelo 38.883 stanovnika.

## Demografija

|  |  |  |
| --- | --- | --- |
| **Grupa** | **2000.** | **2010.** |
| Belci
 | 18.675 (48,1%)
 | 18.649 (48,0%)
 |
| Crnci
 | 4.644 (12,0%)
 | 3.694 (9,5%)
 |
| Azijati
 | 4.667 (12,0%)
 | 5.742 (14,8%)
 |
| Hispanoamerikanci
 | 9.199 (23,7%)
 | 9.025 (23,2%)
 |
| Ukupno
 | 38.816
 | 38.883
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze
# Wild Is the Wind

| Wild Is the Wind |
| --- |
| poster |
| Režija | George Cukor |
| Producent | Joseph H. Hazen Paul Nathan |
| Scenario | Vittorio Nino Novarese Arnold Schulman |
| Uloge | Anna Magnani Anthony Quinn Anthony Franciosa |
| Muzika | Dimitri Tiomkin |
| Fotografija | Charles Lang |
| Montaža | Warren Low |
| Distribucija | Paramount |
| Premijera | 11. decembra 1957 (1957-12-11) |
| Trajanje | 114 min. |
| Zemlja |  Sjedinjene Države |
| Jezik | engleski |

Wild Is the Wind (srpskohrvatski: *Divlji je vjetar*), na prostoru bivše Jugoslavije poznatiji pod naslovom Divlji vjetar, je američki crno-bijeli igrani film snimljen 1957. u režiji Georgea Cukora. Predstavlja remake italijanskog filma *Furia* iz 1947. godine. Protagonist, koga tumači Anthony Quinn, je italijanski imigrant koji iz domovine dolazi u Nevadu kako bi uzgajao konje. Radnja prikazuje kako se njegova zanemarena supruga (čiji lik tumači Anna Magnani) zaljubi u mladog pomoćnika na ranču (koga tumači Anthony Franciosa). Za *Wild Is the Wind* je komponirana istoimena pjesma koju je izvodio Johnny Mathis, a kasnije obradili brojni drugi pjevači i muzičari. Za svoj nastup u filmu je Magnani na berlinskom festivalu sljedeće godine nagrađena Srebrnim medvjedom.

## Uloge

* Anna Magnani - Gioia
* Anthony Quinn - Gino
* Anthony Franciosa - Bene
* Joseph Calleia - Alberto
* Dolores Hart - Angela "Angie"
* Lili Valenty - Teresa
* James Flavin - Kupac vune
* Dick Ryan - Priest
* Iphigenie Castiglioni - Gošća na zabavi
* Joseph Vitale - Gost na zabavi
* Ruth Lee - Gošća na zabavi
* Frances Morris - Gošća na zabavi
* Highland Dale - Trkaći konj

## Reference

## Vanjske veze

* *Wild is the Wind* na sajtu IMDb
# Herbert Ross

| Herbert Ross |
| --- |
| Biografske informacije |
| Rođenje | Herbert David Ross (1927-maja-13)13. maja 1927. Brooklyn, New York, SAD |
| Smrt | 9. oktobra 2001. (dob: 74) |
| Supružnik | Nora Kaye (1959–1987; njena smrt) Lee Radziwill (1988–2001; razdvojeni) |
| Profesionalne informacije |
| Zanimanje | režiser, koreograf |
| Opus |
| Djelatni period | 1958–1995 |
| Znamenita djela |
| *The Sunshine Boys* *Footloose* |

**Herbert David Ross** (13.5. 1927. – 9.10. 2001.) bio je američki glumac, koreograf, režiser i producent aktivan kako na pozorištu tako i u filmu. Značajniji iflmovi koje je režirao su *The Sunshine Boys* (1975), *The Goodbye Girl*, *Pennies from Heaven* (1981), *Footloose* (1984) i *Steel Magnolias* (1989), dok je za *The Turning Point* nominiran za Oscar za najbolju režiju te dobio nagradu Zlatni globus za najbolju režiju.

## Reference

## Vanjske veze

* Herbert Ross na Internet Broadway Database (`en`)
* Herbert Ross na sajtu IMDb
# Camille (film, 1936)

| Camille |
| --- |
| Greta Garbo i Robert Taylor u sceni filma |
| Režija | George Cukor |
| Producent | Irving Thalberg Bernard H. Hyman |
| Scenario | James Hilton Zoë Akins Frances Marion |
| Predložak | *Dama sa kamelijama*; autor: Alexandre Dumas, fils |
| Uloge | Greta Garbo Robert Taylor Lionel Barrymore |
| Muzika | Herbert Stothart Edward Ward |
| Fotografija | William H. Daniels Karl Freund |
| Montaža | Margaret Booth |
| Studio | Metro-Goldwyn-Mayer |
| Premijera | 12. decembra 1936 (1936-12-12) |
| Trajanje | 109 min. |
| Zemlja |  Sjedinjene Države |
| Jezik | engleski |
| Budžet | 1,486.000 $ |
| Bruto prihod | 2,842.000 $ (širom svijeta) |

Camille je američki crno-bijeli film snimljen 1936. godine u režiji Georgea Cukora, poznat kao jedno od najuspješnijih ostvarenja u filmografiji Grete Garbo. Radnja se temelji na romanu *Dama sa kamelijama* Alexandrea Dumasa sina i smještena je u Pariz sredinom 19. vijeka. Garbo u filmu tumači kurtizanu Marguerite Gautier koja se zaljubi u svog mladog klijenta, koga glumi Robert Taylor, ali ga usprkos uzvraćene ljubavi ostavlja kako mu ne bi uništavala društveni ugled i diplomatsku karijeru. Sniman u vrhunskoj produkciji Irvinga Thalberga (koji je umro tokom snimanja) koja je detaljno rekonstruirala stari Pariz, predstavljao je jedan od komercijalno najuspješnijih filmova studija MGM. Kritičari posebno hvale antologijsku završnu scenu, koja je predstavljala jedan od najboljih prikaza glumačkih sposobnosti Garbo (koja je bila nominirana za Oscar za najbolju glumicu). *Camille*, čiji je skraćeni prikaz postao integralni dio filmskog mjuzikla *Annie* iz 1981. godine, se smatra jednim od klasika hollywoodske melodrame.

## Uloge

* Greta Garbo ... Marguerite Gautier
* Robert Taylor ... Armand Duval
* Lionel Barrymore ... Monsieur Duval
* Elizabeth Allan ... Nichette, nevjesta
* Jessie Ralph ... Nanine, Margueriteina sobarica
* Henry Daniell ... Baron de Varville
* Lenore Ulric ... Olympe
* Laura Hope Crews ... Prudence Duvernoy
* Rex O'Malley ... Gaston
* Mariska Aldrich ... Camilleina prijateljica
* Wilson Benge ... Sluga

## Izvori

## Vanjske veze

* *Camille* at *Filmsite* by Tim Dirks. Contains plot detail.
* *Camille* na filmskoj bazi podataka TCM
* *Camille* na sajtu IMDb
# The Philadelphia Story (film)

| The Philadelphia Story |
| --- |
| kino-poster |
| Režija | George Cukor |
| Producent | Joseph L. Mankiewicz |
| Scenario | Donald Ogden Stewart Waldo Salt *(van špice)* |
| Predložak | *The Philadelphia Story*; autor: Philip Barry |
| Uloge | Cary Grant Katharine Hepburn James Stewart Ruth Hussey |
| Muzika | Franz Waxman |
| Fotografija | Joseph Ruttenberg |
| Montaža | Frank Sullivan |
| Distribucija | Metro-Goldwyn-Mayer |
| Premijera | 26. decembra 1940 (1940-12-26) |
| Trajanje | 112 min. |
| Zemlja |  Sjedinjene Države |
| Jezik | engleski |
| Bruto prihod | 3,000.000 $ |

The Philadelphia Story je američki igrani film snimljen 1940. u režiji Georgea Cukora. Po žanru je romantična komedija, a temelji se na istoimenom istoimenom kazališnom komadu Philipa Barryja. Protagonistica, čiji lik tumači Katherine Hepburn, je pripadnica otmjenog društva čije planove za vjenčanje remeti dolazak bivšeg muža (čiji lik tumači Cary Grant) i "žutog" novinara (čiji lik tumači Jimmy Stewart). Film je doživio ogroman komercijalan uspjeh i preporodio karijeru Katherine Hepburn nakon niza spektakularnih promašaja. Nominiran je za nekoliko Oscara, od kojih je Stewart osvojio za najboljeg glumca te Donald Ogden Stewart za najbolji adaptirani scenario. Danas se smatra jednom od najboljih komedija klasičnog Hollywooda.

Godine 1956. je poslužio kao predložak za filmski mjuzikl *High Society*.

## Uloge

| Glumac
 | Uloga
 |
| --- | --- |
| Keri Grant | K. K. Dekster Hejven
 |
| Katrin Hepbern | Trejsi Lord
 |
| Džejms Stjuart | Makoli Konor
 |
| Rut Hasi | Elizabet Imbri
 |
| Džon Hauard | Džordž Kitridž
 |
| Roland Jang | ujak Vili
 |
| Džon Holidej | Set Lord
 |
| Meri Neš | Margaret Lord
 |
| Virdžinija Vajdler | Dajna Lord
 |
| Henri Danijel | Sidni Kid
 |

## Reference

## Vanjske veze

* *The Philadelphia Story* na sajtu IMDb
* *The Philadelphia Story* na filmskoj bazi podataka TCM
* *The Philadelphia Story* na Rotten Tomatoes-u (`en`)
* NYTimes Review Arhivirano 2003-12-05 na Wayback Machine-u
* Historic reviews, photo gallery at CaryGrant.net
# Born Yesterday (film, 1950)

| Born Yesterday |
| --- |
| Originalni filmski poster |
| Režija | George Cukor |
| Producent | S. Sylvan Simon |
| Scenario | Albert Mannheimer Garson Kanin (*van špice*) Garson Kanin (*drama*) |
| Uloge | Judy Holliday Broderick Crawford William Holden |
| Muzika | Frederick Hollander |
| Fotografija | Joseph Walker |
| Montaža | Charles Nelson |
| Distribucija | Columbia Pictures |
| Premijera | 26. decembra 1950 (1950-12-26) |
| Trajanje | 103 min. |
| Zemlja |  Sjedinjene Države |
| Jezik | engleski |

Born Yesterday (naslov preveden kao Jučer rođena) je američki igrani film snimljen 1950. u režiji Georgea Cukora. Po žanru je romantična komedija, a temelji se na istoimenom kazališnom komadu Garsona Kanina. Protagonistica je mlada i neuka plesačica (čiji lik tumači Judy Holiday) koju njen ljubavnik, naftni tajkun (čiji lik tumači Broderick Crawford) sa sobom vodi u Washington kako bi potkupljivao tamošnje političare. Radnja prati napore mladog novinara (čiji lik tumači William Holden) da na brzinu obrazuje mladu ženu čiji je nedostatak obrazovanja izvor neugodnosti njenom bogatom "sponzoru". Film je doživio veliki uspjeh, a Holiday je za svoj nastup nagrađena Oscarom. Holiday je zahvaljujući toj ulozi stvorila imidž "praznoglave plavuše" koji joj je dobro došao i spasio neugodnosti pred kongresnim odborom za vrijeme makartističkih progona. Danas se smatra jednim od najvažnijih filmova klasičnog Hollywooda.

Godine 1993. je snimljen daleko neuspješniji remake sa Melanie Griffith u glavnoj ulozi.

## Uloge

| Glumac
 | Uloga
 |
| --- | --- |
| Džudi Holidej | Ema "Bili" Don
 |
| Broderik Kroford | Hari Brok
 |
| Vilijam Holden | Pol Veral
 |
| Hauard Sent Džon | Džim Deveri
 |
| Frenk Oto | Edi
 |
| Lari Oliver | kongresman Norval Hedžiz
 |
| Barbara Braun | gospođa Hedžiz
 |
| Grandon Rouds | Sanborn
 |
| Kler Karlton | Helen
 |

## Vanjske veze

* *Born Yesterday* na sajtu IMDb
* *Born Yesterday* na filmskoj bazi podataka TCM
* *Born Yesterday* na Rotten Tomatoes-u (`en`)
# My Fair Lady (film)

| My Fair Lady |
| --- |
| Kino-poster; autor: Bill Gold, originalna ilustracija: Bob Peak |
| Režija | George Cukor |
| Producent | Jack Warner |
| Scenario | Alan Jay Lerner George Bernard Shaw |
| Uloge | Audrey Hepburn Rex Harrison Stanley Holloway Wilfrid Hyde-White Gladys Cooper |
| Muzika | Frederick Loewe (muzika) Alan Jay Lerner (tekst) |
| Fotografija | Harry Stradling Sr. |
| Montaža | William H. Ziegler |
| Distribucija | Warner Bros. (originalan) Hollywood Classics *(trenutno, pod Paramount Pictures i CBS)* |
| Premijera | 25. decembra 1964 (1964-12-25) |
| Trajanje | 170 min. |
| Zemlja |  Sjedinjene Države |
| Jezik | engleski |
| Budžet | 17 mil. $ |
| Bruto prihod | 72,000.000 $ |

My Fair Lady filmska je adaptacija istoimenog mjuzikla, *My Fair Lady* koji se temeljio na kazališnom komadu Georgea Bernarda Shawa, Pigmalion . Film je režirao George Cukor, a u glavnim se ulogama pojavljuju Audrey Hepburn i Rex Harrison.

Film je osvojio osam Oscara, uključujući i onaj za najbolji film, najboljeg glumca i najboljeg redatelja.

## Nagrade i priznanja

### Oscar - 1964.

*My Fair Lady* osvojio je osam Oscara:

* Oscar za najbolji film - Jack Warner
* Oscar za najboljeg redatelja - George Cukor
* Oscar za najboljeg glavnog glumca - Rex Harrison
* Oscar za najbolju fotografiju - Harry Stradling
* Oscar za najbolje miksanje zvuka - George R. Groves, Warner Brothers Studio
* Oscar za najbolju originalnu glazbu - Andre Previn
* Oscar za najbolju scenografiju - Gene Allen, Cecil Beaton i George James Hopkins
* Oscar za najbolji dizajn kostima - Cecil Beaton

Film je nominiran za još četiri Oscara:

* Oscar za najbolji adaptirani scenarij - Alan Jay Lerner
* Oscar za najbolju montažu - William Ziegler
* Oscar za najboljeg sporednog glumca - Stanley Holloway
* Oscar za najbolju sporednu glumicu - Gladys Cooper

### Zlatni globus

*My Fair Lady* osvojio je tri Zlatna globusa:

* Zlatni globus za najbolji film - komedija ili mjuzikl
* Zlatni globus za najboljeg redatelja - George Cukor
* Zlatni globus za najboljeg glumca - komedija ili mjuzikl - Rex Harrison

### BAFTA

*My Fair Lady* osvojio je nagradu BAFTA za najbolji film.

### Ostalo

Priznanja **Američkog filmskog instituta**:

* 1998 AFI's 100 Years... 100 Movies - 91.
* 2002 AFI's 100 Years... 100 Passions - 12.
* 2004 AFI's 100 Years... 100 Songs:
	+ "I Could Have Danced All Night" - 17.
* 2006 AFI's 100 Years of Musicals - 8.

## Izvori
# Metro-Goldwyn-Mayer

|  |
| --- |
| **Metro-Goldwyn-Mayer** |
| Vrsta
 | privatno vlasništvo
 |
| Osnovana
 | 1924.
 |
| Osnivač(i) | Marcus Loew |
| Trenutno sjedište
 | Los Angeles, Kalifornija, SAD Los Angeles, Kalifornija, SAD
 |
| Ključne osobe | Gary Barber Roger Birnbaum Jonathan Glickman Ken Schapiro |
| Predsjednik | Gary Barber |
| Industrija | film |
| Proizvodi | filmovi i televizijski program |
| Vlasnik | *MGM Holdings, Inc.* |
| Slogan | *Ars Gratia Artis* |
| Web-stranica |  |

**Metro-Goldwyn-Mayer** (skraćeno **MGM**), američka filmska kompanija za proizvodnju i distribuciju filmova i televizijskog programa. Kompaniju je osnovao Marcus Loew 1924. godine spajanjem studija *Metro Pictures*, *Goldwyn Pictures Corporation* i *Louis B. Mayer Pictures*.

## Historija

Kompanija je osnovana 1924. godine kada je Marcus Loew udružio "Metro Pictures" (osnovan 1916.) s "Goldwyn Pictures Corporation" (osnovan 1917.) i "Louis B. Mayer Pictures". Novoutemeljena kompanija bila je zadužena za osiguravanje filmova za *Loew's Theatre* i bila je podređena tvrtci *Loew Inc.* Moto studija je *Ars Gratia Artis* što u prijevodu s latinskog znači "Umjetnost radi umjetnosti", dok je za logo uzeta maskota (*Leo Lav*) pridruženog studija *Goldwyn Pictures*.

Tijekom 30-ih i za vrijeme Drugog svjetskog rata (1939.-1945.), MGM je bio vodeći holivudski filmski studio, koji je u to vrijeme izdao dvije velike uspješnice, *Zameo ih vjetar* i *Čarobnjak iz Oza*, oba filma iz 1939. godine.

U 50-ima i 60-ima studio je izgubio vodeću ulogu u filmskoj industriji u vremenu restrukturiranja odnosa na filmskom tržištu. Ipak, i u tom vremenu studio je distribuirao nekoliko kasnijih filmskih klasika kao što su *Amerikanac u Parizu* (1951), *Pjevajmo na kiši* (1952.) i *Ben-Hur* (1959.) te *Doktor Živago* (1965.).

Godine 1981. tadašnji vlasnik MGM-a milijunaš Kirk Kerkorian kupio je studio *United Artists* i promijenio ime kompanije u *MGM/UA Entertainment Co.* Pet godina kasnije, kompaniju je kupio medijski mogul Ted Turner i preimenovao je u *MGM Entertainment Co.*, ali ju je uskoro opet prodao Kerkorianu koji je **MGM** i **UA** opet razdvojio kao dva branda.

## Izabrana filmografija

* *Zameo ih vjetar (1939.)*
* *Čarobnjak iz Oza* (1939.)
* *Amerikanac u Parizu* (1951.)
* *Pjevajmo na kiši* (1952.)
* *Ben-Hur* (1959.)
* *Devet i pol tjedana* (1986.)
* *Ruska kuća* (1990.)
* *Thelma i Louise* (1991.)
* *Sutra nikada ne umire* (1997.)
* *Svijet nije dovoljan* (1999.)
* *Prvi grijeh* (2001.)
* *Hannibal* (koprodukcija s Universal Studios) (2001.)
* *Hartov rat* (2002.)
* *Sirove strasti 2* (2006.)
* *Rocky Balboa* (koprodukcija s Columbia Pictures) (2006.)
* *Zrno utjehe* (koprodukcija s Columbia Pictures i EON Productions) (2009.)
* *Hobit: Neočekivano Putovanje* (koprodukcija sa Warner Bros i New Line Cinema) (2012.)
* *Hobit: Smaugova Pustošenja* (koprodukcija sa Warner Bros i New Line Cinema) (2013.)

## Povezano

* MGM Animation

## Napomene

## Vanjske veze

* Službene stranice (`en`)
* Metro-Goldwyn-Mayer na Internet Movie Databaseu (`en`)
* MGM History Page (`en`)
# Little Women (film, 1933)

| Little Women |
| --- |
| Katharine Hepburn (lijevo) i Joan Bennett (desno) u sceni filma |
| Režija | George Cukor |
| Producent | Merian C. Cooper |
| Scenario | Victor Heerman Sarah Y. Mason |
| Predložak | *Little Women*; autor: Louisa May Alcott |
| Uloge | Katharine Hepburn Joan Bennett Jean Parker Frances Dee |
| Muzika | Max Steiner |
| Fotografija | Henry W. Gerrard |
| Montaža | Jack Kitchin |
| Studio | RKO Radio Pictures |
| Distribucija | RKO Radio Pictures |
| Premijera | 16. novembra 1933 (1933-11-16) |
| Trajanje | 117 min. |
| Zemlja |  Sjedinjene Države |
| Jezik | engleski |
| Budžet | 424.000 $ |
| Bruto prihod | $2,000.000 |

Little Women (srpskohrvatski: *Male žene*) je američki crno-bijeli snimljen 1933. godine u režiji Georgea Cukora. Po žanru je drama, a predstavlja prvu adaptaciju popularnog istoimenog romana za djecu Louise May Alcott. Radnja je smještena u grad Concord u državi Massachusetts za vrijeme građanskog rata i prati život porodice March, odnosno četiri kćeri čiji se otac otišao boriti na strani Sjevera, prvenstveno kroz prizmu njihovog odrastanja i suočavanja s izazovima koje donose ljubav i briga o porodičnom domu.

*Little Women* je, usprkos naizgled jednostavnoj priči, bio izuzetno skup i ambiciozan projekt, koji se snimao godinu dana i na kome je sudjelovalo nekoliko hiljada ljudi. Najveći dio troškova je otišao na detaljnu rekonstrukciju kostima i rekvizita sa sredine 19. vijeka, kao i doma same autorice romana. Na kraju je Little Women postigao izuzetan komercijalni uspjeh, postavši jednim od najvećih hitova 1934. godine. Bračni par Victor Heerman i Sarah Y. Mason je za scenario nagrađen Oscarom.

Današnji kritičari uspjeh filma tumače spretnom režijom Georgea Cukora koji je, radeći sa zvijezdama kao Katharine Hepburn i Joan Bennett, stekao reputaciju "ženskog režisera". Velikom dijelu američke publike tog doba su, s druge strane, imponirale i konzervativne i porodične vrijednosti, odnosno izostanak "problematičnih" sadržaja karakterističnih za predkodovski Hollywood.

## Uloge

* Katharine Hepburn (26) ... Josephine 'Jo' March (15 - )
* Joan Bennett (23) ... Amy March (12 - )
* Paul Lukas ... Profesor Bhaer
* Edna May Oliver ... Tetka March
* Jean Parker (18) ... Elizabeth 'Beth' March (14 - )
* Frances Dee (23) ... Margaret 'Meg' March (16 - )
* Henry Stephenson ... Mr. Laurence
* Douglass Montgomery ... Theodore 'Laurie/Teddy' Laurence
* John Davis Lodge ... Brooke
* Spring Byington ... Marmee March
* Samuel S. Hinds ... Mr. March
* Nydia Westman ... Mamie
* Harry Beresford ... Doktor Bangs

U filmu (ali bez imena na špici) također nastupaju Bonita Granville, Olin Howland i Lily Lodge.

## Reference

## Vanjske veze

* *Little Women* na sajtu IMDb
* *Little Women* na filmskoj bazi podataka TCM
# David O. Selznick

| David O. Selznick |
| --- |
|  |
| Biografske informacije |
| Rođenje | (1902-maja-10)10. maja 1902. Pittsburgh |
| Smrt | 22. juna 1965. (dob: 63) Hollywood |
| Počivalište | Gboblje Forest Lawn Memorial Park u Glendaleu |
| Supružnik | Irene Mayer Selznick (vj.1930-1948; razvod) Jennifer Jones (vj.1949-1965; njegova smrt) |
| Znamenita djela |
| *Prohujalo s vihorom* |

**David O. Selznick** (10. maj 1902 - 22. jun 1965) bio je američki filmski producent, poznat kao jedan od najuspješnijih i najuglednijih u Klasičnom Hollywoodu. Krajem 1930-ih je osnovao studio Selznick International Pictures, koji je proizveo neke od najpoznatijih filmova svog doba, uključujući *Prohujalo s vihorom* i *Rebecca* sa kojima je osvojio Oscar za najbolji film dvije godine zaredom.

## Vanjske veze

* David O. Selznick na sajtu IMDb
* David O. Selznick na Allmovieu
* David O. Selznick na Filmskoj bazi podataka TCM (`en`)
* David O. Selznick na Find a Grave
# Metropolitan Opera

Metropoliten opera u Njujorku
**Metropoliten opera** (engleski: *Metropolitan Opera*, skraćeno *The Met*) je operska kuća u Njujorku, osnovana 1880. godine. Trenutni muzički direktor je Džejms Livajn.

Godišnje se u Metropoliten operi izvede oko 220 operskih predstava. Operska sezona traje od kasnog septembra do ranog maja. Opera deluje kao jedna od 12 organizacija u okviru Linkolnovog centra u Njujorku.

Metropoliten opera je najveća ustanova koja se bavi klasičnom muzikom u SAD. Ogromni ansambl opere sastoji se iz velikog simfonijskog orkestra, hora, dečijeg hora, baletske trupe i brojnih individualnih pevača. Mnogi čuveni pevači su ostvarili svetsku slavu nastupima u Metropolitenu. Primeri su: Lučano Pavaroti, Rene Fleming i Plasido Domingo.

## Reference

## Vanjske veze

* Zvanična internet prezentacija Arhivirano 2014-06-12 na Wayback Machine-u
# Broadway

*Za ostale upotrebe, pogledajte Broadway (razvrstavanje).*
Broadway u New Yorku
**Broadway** (*Široki put* na engleskom jeziku) je, kao što ime govori, široka avenija u New Yorku.

Predstavlja najstariju prometnu arteriju u gradu, koja datira još iz vremena kada se grad zvao Novi Amsterdam. Ime mu predstavlja engleski prijevod starog holandskog izraza *Breede weg*.

Broadway predstavlja jednu od najpoznatijih ulica na svijetu, zahvaljujući tome što su tamo smještena neke od najprestižnijih teatarskih kuća u Sjedinjenim Državama. Zbog svega toga Broadway se često koristi kao sinonim za američki elitni teatar.
# Inspicijent

**Inspicijent** (latinski *inspicere* = nadgledati) je stručno lice u pozorištu koje vodi proces prikazivanja predstave na sceni, stara se da svi učesnici i elementi predstave budu spremni za početak, a tokom izvođenja koordinira rad svih učesnika (izvođači, scenska tehnika, rasvetljivači, ton majstori...) i vodi računa da tehnički kvalitet predstave bude onakav kakav je na premijeri ustanovljen.

U filmskim studijima, televizijskim i radio-staničnim režijama, je lice koje na glavnom pultu, prema knjizi snimanja, odn. prema programskoj šemi, kontroliše tačnost izvođenja u sadržajnom i tehničkom pogledu.
# Ročester

**Ročester** se može odnositi na

* Rochester, Illinois
* Rochester, Indiana
* Rochester, Kentucky
* Rochester, Michigan
* Rochester, Minnesota
* Rochester, New Hampshire
* Rochester, New York
* Rochester, Ohio
* Rochester, Pennsylvania
* Rochester, Texas
* Rochester, Wisconsin
* Rochester, Iowa
* Rochester, Washington
* Rochester, Vermont